section_heading: Jednorepi Shukaku
paragraph_text: mini|180px|Gaara u svojoj verziji Shukakua ljudske veličine, gdje mu je sve osim nogu pokriveno pijeskom. Kada je bijesan ili veoma krvoločan, Gaara se počinje transformirati u Shukakua ljudske veličine tako da svoje tijelo pokrije pijeskom. Pijesak preuzima oblik Shukakua te znatno povećava Gaarine sposobnosti. Dok je u tom stanju, Gaara dobiva ogromnu snagu, izdržljivost i sposobnost upotrebe Pješčanog Shurikena. Također može istezati svoje pješčane udove, kao što je to radio s običnim pijeskom, no razlika je u tome što njegovi udovi ostaju jednako snažni kao kad su pričvršćeni. Ova se transformacija, izgleda, odvija veoma sporo, pošto je Gaara dvaput pokušao postići taj oblik te je oba puta zakazao. U prvom ga je pokušaju Sasuke ozlijedio za vrijeme transformacije na Chunin ispitu. Kasnije, kada ju je zamalo završio, omeo ga je Naruto tijekom borbe u šumi. Gaara je jedino bio u mogućnosti doći do te točke da mu je cijelo tijelo, osim nogu, bilo prekriveno pijeskom.